Video: Leerder rand glo onderwyser aan | Maroela Media
Die Gautengse departement van onderwys het laat hoor dat hulle die omstandighede rondom 'n voorval by die Three Rivers Secondary School in Sedibeng ondersoek.
'n Video van die voorval word wyd op sosiale media rondgestuur.
Steve Mabona, woordvoerder van die departement, het gesê die deapartement het beeldmateriaal onder oë gehad waarin daar gesien kan word hoe 'n vroulike leerder 'n skryfboek na 'n onderwyser gooi in 'n klaskamer.
"Ons het onmiddellik beamptes na die skool gestuur om die voorval te ondersoek," het Mabona gesê. Dit is onduidelik presies wanneer die voorval plaasgevind het.
Die beradingsproses het volgens hom vanoggend by leerders en onderwysers van die skool begin.
"Die departement het ook berading aan die onderwyser gebied deur die werknemer-welstandsprogram," het Mabona gesê.
Volgens hom word die betrokke leerder nou deur 'n dissiplinêre proses geneem en sal daar gepaste aanbevelings gemaak word.
"Ons maan al ons leerders om hulself nie te wangedra in skole nie en maan ouers ook om die departement by te staan om dissipline te handhaaf in en om die skoolomgewing," het Panyaza Lesufi, LUR vir onderwys, gesê.
Dit is hoe dit gaan in vandag se skole,geen respek meer nie
En dit is 'n Engelse skopl boonop. Hoe geskok is ek nie nou nie!
Red nou 'n volk…?
Dink net hoe sou ons gatte gebrand het.
Ja….. maar die kinders het AL die regte….. Dit is hoekom ons almal die beroep wil verlaat…. Leer jou kind maniere by die huis asb.